د غزنی سرې میاشتې ریاست اړوند ځوانانو او رضاکارانو په ښوونیز کلوپ د سلو زده کوونکو تر منځ د سیرت نبی (ص) سیالی ترسره شوه. د روان ۱۴۴۴ هـ ق کال د شعبان المعظم میاشتې په ۱۲ مه نیټه نن د شنبې په ورځ د افغانی سرې میاشتې مرکزی سوېل لویدیځ زون اړوند غزنی ولایتی څانګې د ځوانانو او رضاکارانو په ښوونیز او روزنیز کلوپ د سلو زده کوونکو تر منځ د سیرت نبی (ص) سیالی ترسره شوه. یاده سیالی د قرآن عظیم الشان په مبارکو آیاتونو پیل او ورپسې د اړونده ولایتی څانګې رئیس ښاغلی مولوی نورالهداء "شاکر" او دعوت ارشاد مدیر مولوی عبدالباری "احمدی" له لوری د قران کریم او نبوی احادیثو په رڼا کې خپلې عالمانه ویناوې له ګډونوالو سره شریکې کړې، او دا ډول سیالۍ یې د خوږ پیغمبر (ص) د سیرت کړو، وړو د لا ښه پیژندلو لپاره مهمې وبللې. د یادونې وړ ده چې د یادې سیالۍ ممتازه زده کوونکو ته تحفې هم په نظر کې نیول شوې دی. "د غزنی ولایتی څانګې د خپرولو مدیریت"